**Nicholas Daniel Bailen** (s. 12. joulukuuta 1989 Fredonia, New York, Yhdysvallat) on valkovenäläis-yhdysvaltalainen jääkiekkopuolustaja, joka pelaa Saksan pääsarja DEL-liigajoukkue Kölner Haiessa. Pelipaikkaansa nähden varsin pienikokoinen Bailen laukoo oikealta.

Ura
---

### Seuraura

Bailen pelasi vuodet 2005–2008 USHL-junioriliigaa Indiana Icen joukkueessa, jonka jälkeen hän siirtyi Bowling Greenin osavaltionyliopistojoukkueeseen. Bailen oli kaudella 2008–2009 tehoilla 6+10=16 joukkueen tehokkain puolustaja. Hän kuitenkin palasi kaudeksi 2009–2010 pelaamaan USHL:ää Indianaan, jonka tehokkain puolustaja Bailen oli tehoilla 14+27=41. Hän jakoi koko liigan puolustajien pistepörssin toisen sijan Green Bay Gamblersin David Makowskin kanssa. Bailen pelasi kauden aikana myös USHL:n tähdistöottelussa. Hänellä on hallussaan Indiana Icen seurakohtainen kaikkien aikojen runkosarjaottelu- (221) sekä jäähyennätys (420).

Vuodet 2010–2013 Bailen pelasi Rensselaer Polytechnic Instituten yliopistojoukkueessa. Hän teki siellä ensimmäisellä kaudellaan 2010–2011 yliopistosarjojen yhden kauden piste-ennätyksensä tehoilla 8+28=36, joilla Bailen oli RPI:n paras syöttäjä ja kolmanneksi paras pistemies. Hän voitti ECAC:n puolustajien pistepörssin ja sijoittui koko sarjan pistepörssissä kymmenenneksi. Bailen valittiin kauden päätteeksi ECAC:n ensimmäiseen tähdistökentälliseen. Kaudella 2011–2012 hän oli tehoilla 7+15=22 RPI:n toiseksi paras pistemies Brock Higgsin jälkeen. Viimeisellä yliopistokaudellaan 2012–2013 Bailen voitti pelipaikastaan huolimatta koko joukkueen sisäisen pistepörssin tehoilla 12+19=31. Hän jakoi myös joukkueen sisäisen maalipörssin voiton 12 osumallaan, joista seitsemän oli ylivoimamaaleja. Bailen valittiin kauden päätteeksi ECAC:n ensimmäiseen tähdistökentälliseen.

Maaliskuussa 2013 NHL-varaamaton Bailen siirtyi viimeisen yliopistokautensa päätteeksi try-outille AHL-joukkue Rochester Americansin riveihin, jossa hän sai tililleen kahdeksan runkosarja- ja kolme playoff-ottelua tehden niissä kolme syöttöpistettä. Kaudeksi 2013–2014 Bailen siirtyi vuoden mittaisella sopimuksella SM-liigajoukkue Tapparaan. Hän oli tehoilla 11+21=32 koko SM-liigan puolustajien maalipörssin toinen ja pistepörssin kolmas. Bailen oli myös kevään 2014 pudotuspelien tehokkain puolustaja tehoilla 4+8=12. Hän voitti myös pudotuspelien jäähypörssin 49 minuutillaan. Bailen voitti kauden päätteeksi SM-hopeaa, valittiin SM-liigan tähdistökentälliseen ja hän oli ehdolla myös liigan parhaalle puolustajalle myönnettävän Pekka Rautakallio -palkinnon voittajaksi. Palkinto meni lopulta Kärppien Lasse Kukkoselle.

Kaudeksi 2014–2015 Bailen siirtyi vuoden mittaisella sopimuksella KHL-joukkue Dinamo Minskiin. Hän oli joukkueen tehokkain puolustaja tehoilla 11+26=37, joilla Bailen sijoittui koko liigan puolustajien pistepörssissä neljänneksi. Hänet valittiin KHL:n joulukuun kuukauden puolustajaksi. Bailen pelasi kauden aikana myös KHL:n tähdistöottelussa. Lokakuussa 2014 hän teki kolmivuotisen jatkosopimuksen Dinamon kanssa.

Toisella KHL-kaudellaan 2015–2016 Bailen oli Dinamon tehokkain puolustaja tehoilla 6+25=31, joilla hän sijoittui KHL:n puolustajien pistepörssissä kahdeksanneksi. Alkukaudella 2016–2017 hän pelasi loukkaantumisen vuoksi vain 13 runkosarjaottelua, kunnes Bailenin sopimus Dinamon kanssa purettiin yhteisymmärryksessä joulukuussa 2016. Muutamaa päivää myöhemmin hänen ilmoitettiin siirtyvän kevääseen 2018 asti ulottuvalla sopimuksella Ruotsin SHL-liigan Växjö Lakersiin.

### Maajoukkueura

Bailen edusti Valko-Venäjää Pyeongchangin olympiakisojen 2018 karsinnoissa, joissa hän jakoi joukkueensa sisäisen tehotilaston kolmen muun pelaajan kanssa lukemalla +3.

Aiemmin Bailen edusti myös Yhdysvaltoja Deutschland Cupissa vuonna 2013. Turnaus päättyi joukkueen voittoon.

Muuta
-----

Elokuussa 2014 Bailen vastaanotti Valko-Venäjän kansalaisuuden, kun hänelle tarjottiin mahdollisuutta edustaa jatkossa maata maaotteluissa. Bailen sai kansalaisuuden poikkeuksellisesti nopealla aikataululla.

Myös Bailenin isoveli Eric on pelannut jääkiekkoa.

Tilastot
--------

|   |   | Runkosarja |   | Pudotuspelit |   | Palkinnot |   | Arvokisat |
| --- | --- | --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   | Turnaus | O | M | S | Pist. | RM |
| 2005–2006 | Indiana Ice | USHL | 52 | 1 | 7 | 8 | 73 | 5 | 0 | 0 | 0 | 12 |
| 2006–2007 | Indiana Ice | USHL | 53 | 4 | 9 | 13 | 93 | 7 | 0 | 0 | 0 | 14 |
| 2007–2008 | Indiana Ice | USHL | 58 | 8 | 13 | 21 | 157 | 4 | 1 | 1 | 2 | 0 |
| 2008–2009 | Bowling Green State Univ. | NCAA | 37 | 6 | 10 | 16 | 56 | – | – | – | – | – |
| 2009–2010 | Indiana Ice | USHL | 58 | 14 | 27 | 41 | 97 | 9 | 0 | 4 | 4 | 6 |
| 2010–2011 | RPI (Rensselaer Poly Inst) | NCAA | 38 | 8 | 28 | 36 | 34 | – | – | – | – | – | Ykköstähdistö |
| 2011–2012 | RPI (Rensselaer Poly Inst) | NCAA | 39 | 7 | 15 | 22 | 24 | – | – | – | – | – |
| 2012–2013 | RPI (Rensselaer Poly Inst) | NCAA | 35 | 12 | 19 | 31 | 18 | – | – | – | – | – | Ykköstähdistö |
|  | Rochester Americans | AHL | 8 | 0 | 3 | 3 | 0 | 3 | 0 | 0 | 0 | 0 |
| 2013–2014 | Tappara | SM-liiga | 54 | 11 | 21 | 32 | 26 | 17 | 4 | 8 | 12 | 49 | Ykköstähdistö |
|  | LeKi | Mestis | 1 | 0 | 1 | 1 | 0 | – | – | – | – | – |
| 2014–2015 | Dinamo Minsk | KHL | 60 | 11 | 26 | 37 | 49 | 5 | 1 | 2 | 3 | 10 |
| 2015–2016 | Dinamo Minsk | KHL | 40 | 6 | 25 | 31 | 34 | – | – | – | – | – |
| 2016–2017 | Dinamo Minsk | KHL | 13 | 4 | 5 | 9 | 2 | – | – | – | – | – |  |  |  |  |  |  | OQ | 3 | 1 | 2 | 3 | 0 |
|  | Växjö Lakers | SHL | 20 | 4 | 10 | 14 | 12 | 6 | 0 | 2 | 2 | 2 |
| 2017–2018 | Traktor Tšeljabinsk | KHL | 56 | 11 | 19 | 30 | 41 | 16 | 3 | 7 | 10 | 38 |
| 2018–2019 | Traktor Tšeljabinsk | KHL | 62 | 7 | 17 | 24 | 39 | 4 | 0 | 0 | 0 | 6 |  |  |  |  |  |  | MM d1A | 5 | 0 | 2 | 2 | 4 |
| 2019–2020 | Traktor Tšeljabinsk | KHL | 36 | 11 | 14 | 25 | 20 | – | – | – | – | – |
| 2020–2021 | Traktor Tšeljabinsk | KHL | 51 | 13 | 22 | 35 | 24 | 5 | 1 | 0 | 1 | 0 |  |  |  |  |  |  | MM | 6 | 0 | 1 | 1 | 4 |
| 2021–2022 | Traktor Tšeljabinsk | KHL | 49 | 6 | 36 | 42 | 53 | 15 | 4 | 4 | 8 | 27 |  |  |  |  |  |  | OQ | 3 | 0 | 1 | 1 | 0 |
| 8 kautta | yhteensä | KHL | 367 | 69 | 164 | 233 | 262 | 45 | 9 | 13 | 22 | 81 |
| 1 kausi | yhteensä | SM-liiga | 54 | 11 | 21 | 32 | 26 | 17 | 4 | 8 | 12 | 49 |
| 1 kausi | yhteensä | SHL | 20 | 4 | 10 | 14 | 12 | 6 | 0 | 2 | 2 | 2 |
| 1 kausi | yhteensä | AHL | 8 | 0 | 3 | 3 | 0 | 3 | 0 | 0 | 0 | 0 |

Lähteet
-------

* Nick Bailen The Internet Hockey Databasessa (englanniksi)
* Nick Bailen *Elite Prospects*. Everysport Media Group AB.  (englanniksi)

### Viitteet

1. ↑  Weaver, Ed: VIDEO: RPI routs Clarkson; clinches first-round bye *saratogian.com*.  13.1.2013. TROY:  Digital First Media. Viitattu 28.3.2017. (englanniksi)
2. ↑  Nick Bailen - 2008-09 Ice Hockey *bgsufalcons.com*. Bowling Green Athletics. Viitattu 28.3.2017. (englanniksi)
3. 1 2  Nick Bailen The Internet Hockey Databasessa (englanniksi)
4. 1 2 3 4 5 6 7  Nick Bailen *Elite Prospects*. Everysport Media Group AB.  (englanniksi)
5. 1 2  Amerks sign defenseman Nick Bailen to ATO  9.3.2009. ROCHESTER AMERICANS.  Arkistoitu 3.4.2014. Viitattu 10.4.2013. (englanniksi)
6. ↑  Nick Bailen Tapparan uusin vahvistus *Jatkoaika.com*.  24.5.2013. Jatkoaika r.y. Viitattu 24.5.2013.
7. ↑  Paras puolustaja 2014: Bailen, Kukkonen vai Pokka? *liiga.fi*.  2.5.2014. Jääkiekon SM-liiga Oy. Viitattu 17.5.2014.
8. ↑  БЭЙЛЕН – В ХК «ДИНАМО-МИНСК» *hcdinamo.by*.  13.5.2014. хоккейный клуб «Динамо-Минск». Viitattu 17.5.2014. (venäjäksi)
9. ↑  Kisaisäntien KHL-joukkue vahvistuu Bailenillä *Jatkoaika.com*.  13.5.2014. Jatkoaika r.y. Viitattu 17.5.2014.
10. ↑  Tapparasta tuttu tähtipakki loistaa KHL:ssä – käteen pitkä jatkosopimus *suomikiekko.com*.  9.10.2014. Nordic Sport Media. Viitattu 28.3.2017.
11. ↑  Huhut pitivät kutinsa – Liigasta tutun tähtipuolustajan KHL-sopimus purettu *suomikiekko.com*.  19.12.2016. Nordic Sport Media. Viitattu 28.3.2017.
12. ↑  KHL jää taakse – Liigasta tuttu tähtipuolustaja siirtyy Ruotsiin *suomikiekko.com*.  22.12.2016. Nordic Sport Media. Viitattu 28.3.2017.
13. ↑  Mäkeläinen, Kimmo: Zapolski valittiin Yhdysvaltojen maajoukkueeseen *kiekkoareena.fi*.  21.10.2013. Marva Media Oy. Viitattu 12.11.2013.
14. ↑  Nick Bailenista valkovenäläinen *Jatkoaika.com*.  4.8.2014. Jatkoaika r.y. Viitattu 5.8.2014.
15. ↑  Tapparan entinen tähtipakki sai Valko-Venäjän passin nopealla aikataululla *suomikiekko.com*.  2.12.2014. Nordic Sport Media. Viitattu 28.3.2017.